Source: http://www.terviseamet.ee/tervishoid/korduvad-kusimused.html
Timestamp: 2018-01-19 21:01:22+00:00

Document:
» Tervishoid » Korduvad küsimused
Mida peab tegema, et omandatud õendusabi eriala kajastuks ka tervishoiutöötajate registris?
Selleks, et omandatud õendusabi eriala hakkaks kajastuma ka tervishoiutöötajate registris, toimige järgnevalt:
Esitage terviseametile täidetud ja allkirjastatud taotlus. Taotluse vormi leiate siit.
Tasuge riigilõiv. Eestis omandatud hariduse korral on riigilõiv 13€. Info riigilõivu tasumise võimaluse kohta leiate siit.
Esitage koopia oma isikut tõendavast dokumendist.
Esitage koopia oma eriala tõendavast diplomist ja selle lisast.
Võite dokumendid skaneerida ja allkirjastada taotluse digitaalselt ning edastada need e-posti teel aadressile: liina.saar|ä|terviseamet.ee.
Koopiad dokumentidest võite saata ka tavapostiga aadressile: Terviseamet, Tervishoiutöötajate ja tegevuslubade registrite osakond, Paldiski mnt 81 Tallinn, 10617
Või tooge dokumendid ise kohale, asume aadressil Paldiski mnt 81, Tallinn. Koopiaid originaaldokumentidest saab teha ka Terviseametis.
Terviseamet registreerib teile eriala. Õendusabi erialad on:
intensiivõendus;
kliiniline õendus;
terviseõendus;
vaimse tervise õendus.
Intensiivõenduse eriala all on järgmised õendusabi alaerialad:
anesteesia-intensiivraviõendus;
erakorralise meditsiini õendus.
Kliinilise õenduse eriala all on järgmised õendusabi alaerialad:
radioloogiaõendus;
taastusraviõendus.
Terviseõenduse eriala all on järgmised õendusabi alaerialad:
kooliõendus;
pereõendus;
töötervishoiuõendus.
Vaimse tervise õenduse alaeriala on psühhiaatriaõendus.
Vaata ka sotsiaalministri 11.06.2001 määrust nr 58: Õendusabi erialade loetelu.
Tervishoiutöötajate registris kuvatakse ainult need isikud, kes töötavad ja teevad seda tegevusloaga tervishoiuasutuses või apteegis.
Kui te ei näe oma nime registris, aga siiski töötate, siis pöörduge oma tööandja poole ja paluge tal kindlasti teie töötamine registris registreerida. Kui te aga ei tööta ja uude töökohta või õppima minemiseks vajate registris olemise tõendamist, siis selleks on Terviseameti poolt väljastatud registreerimistõend. Kui te seda ei ole veel võtnud, saate tõendi kätte Terviseametist. Tõendi võib välja võtta lihtkirjalise volituse alusel ka keegi teine. Kui olete oma registreerimistõendi kaotanud, siis kirjutage liina.saar|ä|terviseamet.ee.
Alus andmete kuvamiseks:
Tervishoiuteenuste korraldamise seaduse § 501 lg 7;
Majandustegevuse seadustiku üldosa seaduse § 51 lg 1 ja 2;
Vabariigi Valitsuse 09.10.2008 määruse nr 149 „Tervishoiuteenuse osutamise tegevuslubade riikliku registri põhimäärus“ § 7 lg 3 p 7 ja § 14 lg 7;
Kas töötervishoiuarsti poolt väljastatav tervisekontrolli otsus on tööandjale kohustuslik?
Töötervishoiuarst väljastab töötaja tervisekontrolli läbimise järel tööandjale otsuse töötaja tööle sobimise või mittesobimise kohta ning töötajale kehtestatud töötamise piirangute kohta (nt ei sobi töötama mürarikkas keskkonnas või tegema teatud liigutusi). See otsus on tööandjale kohustuslik.
Töötajal on õigus nõuda tööandjalt arsti otsuse alusel enda üleviimist ajutiselt või alaliselt teisele tööle või oma töötingimuste ajutist kergendamist ning nõuda enda üleviimist sobivale päevasele tööle, kui ööajal töötamine on isikule arsti otsuse kohaselt tervise tõttu vastunäidustatud ning üleviimine on võimalik.
Seega on nii tööandja kui töötaja kohustatud täitma arsti otsust seoses töötaja teisele tööle üleviimisega ja/või töötingimuste parandamise või muutmisega.
Töötervishoiuarstil on õigus esitada tervisekontrolli otsusest lähtuvalt ettepanekuid töötaja töökeskkonna või töökorralduse muutmiseks (nt vesivõimlemine kaks korda nädalas), eesmärgiga säilitada töötaja töövõime ja ennetada tööga seotud tervisehäireid. Nimetatud ettepanekud ei ole aga tööandjale kohustuslikud.
Ettepanekute täitmise osas tuleks olla kursis töötervishoiu kulutuste maksustamise teemaga – sellekohase informatsiooni leiate Maksu- ja Tolliameti kodulehelt.
Kas muu arsti kui töötervishoiuarsti poolt tööandjale töötaja töökeskkonna või vastunäidustatud tööülesannete kohta tehtud ettekirjutused on tööandjale kohustuslikud?
TTOS § 13 lõike 1 punktis 10 ning § 14 lõike 5 punktides 5 ja 51 on jäetud võimalus otsuse tegemiseks igale arstile. Viidatud sätetest ei tulene, et vastavasisulised arsti otsused ei ole tööandjale täitmiseks kohustuslikud.
Vastavalt Sotsiaalministeeriumi seadusetõlgendusele peab tööandja, kes saab arstilt otsuse soovitustega töötaja töö ümberkorraldamiseks, sellega arvestama. Siiski ei tohi siin jätta tähelepanuta, et tööandjale ei ole kohustuslik mitte igasugune ettekirjutus, vaid üksnes selline, kus tehakse ettekirjutus viia töötaja ajutiselt või alaliselt teisele tööle või kergendada ajutiselt tema töötingimusi. Kui sellist selget ettekirjutust tõendist ei nähtu, ei ole tööandjal võimalik oma kohustust täita.
Juhul kui tööandja tahab täpsemaid soovitusi või arsti otsust, kas töötaja sobib senist tööd jätkama või mitte, peab ta järgima TTOS-is sätestatud kohustusi ning saatma töötaja oma kulul töötervishoiuarsti juurde vastavalt TTOS § 13 punktile 7.
Viimati uuendatud: teisipäev, 9 mai 2017 11:36

References: § 501
 § 51
 § 7
 § 14
 § 13
 § 14
 § 13